Nos Alix, contesse palatine de Bourgoigne, façons savoir à touz ces qui verront et orront ces presentes lettres que nos havons promis en bone foy à mons. Girart, nostre conestable de Bourgoigne, que nos ferons louer à Perrin, fil çai en arriers mons. Humbert de Cys, tel vendue que lidiz Girars a fait à noble baron Jehan, conte de Bourgoigne et sire de Salins, et à la noble dame Lore, sa fame, dou fié que lidiz Girars tenoit doudit Perrin. En tesmoingnaige de ce, nous havons mis nostre sael pendant en ces presentes lettres. Ce fu fait l’an Nostre Seignour mil CC et sesante et dous, ou mois de mars.